open-index/open-wikipedia-markdown huggingface dataset:
Hilde Skancke Pedersen

**Hilde Skancke Pedersen** (født 15. mai 1953 i Hammerfest) er en norsk bildekunstner, forfatter, designer og scenograf. Skancke Pedersen mottok diplom fra Byggeskikkprisen i 2001 for utsmykking av Sametinget. Kunstneren er representert i antologiene *Circum polaris* fra Cappelen 1997 og *Texere*, forfatterstudentenes antologi, Universitetet i Tromsø 1997 og *Der veiene tar til* på Orkana forlag 1999.

Skancke Pedersen har skrevet tekster til performance- og danseforestillinger. Teaterstykket *Vardøger – Vaigasat* ble oppført på Festspillene i Nord-Norge i 1999 og 2001.

## Utdanning
* Statens Håndverks- og kunstindustriskole, 1974 – 78, 
* Forfatterstudiet, Universitetet i Tromsø 1996 – 97 
* Påbyggingsemne, Universitetet i Tromsø 2004 – 2005
* KOROs konsulentkurs 2006

## Separatutstillinger
* Hammerfest Kunstforening, sommer 2007
* Samisk Kunstnersenter, 2003 og 2006,    
* Samisk hus (åpningsutstilling), Oslo, 2004
* Vadsø kunstforening 2001
* Norsk-russisk kunstsenter, Kirkenes 1996

## Gruppeutstillinger
* John Savio-stipendiat-utstilling, Samisk kunstnersenter 2006, sammen med SDG-stipendiat A. Holtung
* Sommerutstillingene på Samisk Kunstnersenter 1997, 1999, 2004, 2006
* Sommerutstillinga på Nordnorsk Kunstnersenter 2006
* Murmansk kunstmuseum 1997, sammen med Aslaug Juliussen

## Juryerte fellesutstillinger
* Hommage á Iver Jåks, turné 2008-10: Tromsø, Harstad, Alta, Kirkenes, Svolvær, Karasjok.
* 400-meterkunst, Voss, oktober – november 2007
* "Forbindelser", samtidskunst fra Finnmark. Murmansk Kunstmuseum mai 2007
* "In the shadow of the midnight sun", Sámi and inuit art 2000 – 2005. Turné i Canada 2006-08
* Nordnorsk samtidskunst, Galleri Pasvik 2006
* CSV – Å visualisere Sápmi, Galleri F 15, Jeløy, 2005
* Samisk samtidskunst, De samiske samlinger, Karasjok, 2005
* Samiske kunstneres forbunds jubileumsutstilling, Samisk kunstnersenter, Karasjok 1999

## Utsmykkinger
* Sápmi skulpturpark, Jokkmokk, 2004.
* Kirkenes videregående skole 2003-2004.
* Sameskolen i Troms, 2000.
* Sametinget i Norge, Karasjok, 2000

## Offentlige innkjøp
* Kirkens bymisjon i Tromsø, 2007.
* Universitetet i Tromsø, 2006.
* Samisk Kunstmuseum, 4 arbeider av Sametingets innkjøpskomite, 2003.
* Finnmark fylkeskommune, 2001.

## Eksterne lenker
* Sametinget: Utsmykkingen av Sametingsbygningen
*
Årteig

**Årteig** er navnet på gårdsnummer 9 i Gaular kommune, Sogn og Fjordane. Gården ligger på sørsiden av Viksdalsvatnet, riksvei 610 passerer over gården.
Den grenser mot Årlid i vest, og Sandene i øst. Utmarksområdene i sør grenser mot Høyanger.

## Historisk
I Bergens Kalvskinn står det at presten ved Vikskyrkja hadde 5 lauper smør i gården, gården var da bebodd i middelalderen. Den har lagt øde etter svartedauden, i jordebok fra 1590 er det registrert ny bosetting.

Gården er ikke delt i flere bruk, men i en periode i 1640-årene og i perioden 1696–1712 var bruket delt i to.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.93-99)*, Oslo 1998. ISBN 82-994538-2-8
Kristin Ytreberg

**Kristin Ytreberg** (født 5. januar 1945) er en norsk billedkunstner. 

Ytreberg er utdannet ved Statens kunstakademi (skulpturavdelingen) i Oslo (1984-89) og ved Norges tekniske høgskole (arkitektavdelingen) i Trondheim (1964-69).  Hun arbeider med skulptur og installasjon, ofte med assosiasjoner til scenografi eller ikke-funksjonelle interiører. Hun holdt sin første separatutstilling i Kunstnerforbundet i 1994. Hun har hatt flere separatutstillinger og deltatt på mange gruppe- og kollektivutstillinger i inn- og utland. Ytreberg var en av to kunstnere som vant en lukket konkurranse i forbindelse med valg av kunst til Sametingsbygget, og hennes verk *Den som…* er plassert på 12 vegger i vandrehallen. Kunsten hennes er også kjøpt inn av blant andre Museet for samtidskunst (nå Nasjonalmuseet for kunst, arkitektur og design), Norsk Kulturråd, Nordnorsk Kunstmuseum og Tromsø Fylkeskommune. 

## Utdannelse
* Skulpturavdelingen ved Statens kunstakademi, Oslo (1984–89)
* Arkitektavdelingen, Norges tekniske høgskole, Trondheim (1964–69)

## Separatutstillinger
* Kunstnerforbundet (2006)
* ”Skalkeskjul” Bomuldsfabriken Arendal (2003)
* ”Skalkeskjul versjon 02” Vigeland-museet, Oslo
* RAM Galleri, Oslo (1999)
* Oslo Kunstforening (1998)
* Kunstnerforbundet, Oslo (1994)
* Museet for samtidskunst,prosjektrommet, Oslo (1993)
* Tromsø kunstforening (1993)
* Galleri F15 Jeløya, Moss (1992)
* UKS,Oslo (1991)

## Gruppe og kollektivutstillinger
* ”Textile Expressions in Contemporary Art” (2006)
* Kaunas, m.fl., vandreutstilling
* ”Nordnorsken”, vandreutstilling (2004)
* ”Between space and time” Galleri F15, Jeløya samt i USA:
* The Contemp. Art Center, Atlanta, Steensland Art Museum,Minnesota N.D. Museum of Art,Nordic Heritage Museum, Seattle, American Foundation, New York (2000–01)
* ”Crew Cut”Haugar Vestfold Kunstmuseum, Tønsberg (1997)
* Billedledhoggernes jubileumsutstilling, Oslo Kunstforening (1996)
* ”Dekadanse”, Trondheim Kunstforening (1995)
* ”At Century´s End” Høvikodden, og National Museum of Women in the Arts, Washington, USA (1995)
* ”Composite”, 17 kvinner tre steder, UKS, Oslo Kunstforening, Tegnerforbundet (1992
* ”Fuglekasser” Galleri F15, Jeløya (1992)
* UKS Vårutstilling (1991–92)
* Statens Høstutstilling (1986-89-94)
* ”Skulptur ute”, Kontraskjæret, Oslo (1986)
* Rosenheim, Tyskland (1986)
* Kalmar, Sverige (1985)

## Innkjøp
* Museet for samtidskunst
* Norsk kulturråd
* Nordnorsk Kunstmuseum
* Troms fylkeskommune

## Utsmykkinger
* Bjølsenhallen, Oslo (2005)
* Hole ungdomsskole (samarbeid med Laila Haugan) (2004)
* Hurtigruteskipet Midnatsol (2003)
* Sametinget, Karasjok (2000)
* Rikshospitalet, Oslo (1998)
* Regjeringsbygningen, trinn 5, Oslo

## Annet
* Konsulent, kunstnerisk utsmykking av Helsebygg Midt-Norge, fase 1 (2000–06)

## Referanser
Liv Glaser

**Liv Glaser** (født 1935) er en norsk pianist og musikkprofessor, kjent fra flere internasjonale musikkutgivelser og konserter.

## Bakgrunn
Liv Glaser ble født 23. september 1935 i Oslo. Hun er datter av de klassiske musikerne Ernst Glaser, som var konsertmester i Oslo Filharmoniske Orkester, og pianisten Kari Marie Aarvold. Glaser var syv år da familien i 1942 flyktet til sikkerhet i Sverige på grunn av jødeforfølgelsene i det okkuperte Norge. Hun er mor til forfatteren Charlotte Glaser Munch. Hun er halvsøster av cellisten Ernst Simon Glaser (født 1975).  

Hun studerte  under Robert Riefling, i Paris under Marcel Ciampi og Vlado Perlmutter, og Lev Oborin ved Moskvakonservatoriet. Hun har dessuten studert under ungarske Ilona Kabos og tyske Wilhelm Kempff.

## Virke
Glaser debuterte 1960 og har hatt utallige opptredener i radio og TV og turnert i Norge og i de øvrige skandinaviske og europeiske land, i Midt Østen og i Asia.  Hun ga ut fem Mozart-plater som resultat av et fordypningsprosjekt under Paul Badura-Skoda, videre ved Cornell University, der hun fordypet seg under Malcolm Bilson i hammerklaver (1990). Hun har også spilt inn Griegs lyriske stykker komplett.

Hun tiltrådte som amanuensis ved Norges musikkhøgskole da denne startet i 1973, og ble professor samme sted i 1994. 

Liv Glaser er kommandør av St. Olavs Orden (2018) og er også tildelt Kongens fortjenstmedalje i gull (1965). 

## Utgivelser
* *66 lyrical pieces by Grieg* (RCA dobbelplate, 1963).
* *Mozart piano sonatas, no, 1, 2, 3, 4 og 5* (Simax, 1991).  Vanlig klaver.
* *Mozart piano sonatas, no. 6, 11 og 14; fantasies kv 475* (Simax, 1993).  Vanlig klaver.
* *Mozart piano sonatas, no. 7, 8, 9 og 10* (Simax, 1995).  Hammerklaver.
* *Schubert, die schöne müllerin * (Simax, 1997).  Hammerklaver, med Per Vollestad sang.
* *Mozart piano sonatas, no. 12, 13 og 17* (Simax, 1999).  Hammerklaver.
* *Mozart piano sonatas, no. 15, 16 og 18* (Simax, 2000).  Hammerklaver.
* *[[Muzio Clementi]] for all ages* (Simax, 2006).  Spilt på et *Longman & Clementi* fra 1799.
* *Schubert & Schumann* (2004).  Tilegnet Ernst Glaser, med Ernst Simon Glaser cello.
* *Lyrical travels with Edvard Grieg* (Simax, 2007).  På et Grieg-samtidig Érard flygel fra 1853 i anledning *Griegåret*.

## Utmerkelser
* Gammleng-prisen 1989 i klassen klassisk
* Lindemanprisen 2004 på kroner 150 000.
* Kongens fortjenstmedalje i gull i 1965
* Kommandør av St. Olavs Orden i 2018 for sin innsats for norsk musikkliv
* Gammleng-prisen 2018 i klassen veteran
*Æresmedlem av Norsk Tonekunstnersamfund i 2021.

## Referanser
Salvador Castaneda Castro

**Salvador Castaneda Castro** (født 6. august 1888 i Chalchuapa, El Salvador, død 5. mars 1965 i San Salvador, El Salvador) var president i El Salvador fra 1. mars 1945 til 14. desember 1948.

## Referanser


## Eksterne lenker
* Offisiell biografi
Funan

**Funan** kan være:

*Det tidligere kongedømmet Funan i Sørøstasia;
*Fylket Funan i byprefekturet Fuyang i provinsen Anhui i Folkerepublikken Kina.
Shou

**Shou** (kinesisk: 寿县; pinyin: * Shòu Xiàn*) er et fylke i provinsen Anhui i Folkerepublikken Kina. Det ligger i byprefekturet Lu'an.

Befolkningen var på  innbyggere i 1999.

Selve byen har offisiell status som nasjonal kulturell by.

## Historie
Shou, tidligere kjent under navnene **Shouchun** (壽春) og **Shouyang** (壽陽), var den fjerde hovedstad for oldtidsstaten Chu fra 241 f.Kr., etter at staten Qins hær hadde rasert den tidligere hovedstad Chen (陳/陈). Kong You av Chu ble begravd i Shou fylke, men hans grav ble plyndret og ødelagt av krigsherrer i 1930-årene. 

Fra Qin-dynastiets tid og frem til de tre rikers tid var fylket understilt kommanderiet Jiujiang (九江郡).  Shou var også stedet der Yuan Shu (De tre riker) ble kronet. Under Jin-dynastiet ble slaget ved elven Fei utkjempet innen fylkesgrensene. 

Shou fikk nasjonalt ry for sin pottemakerkunst under Sui- og Tang-dynastiene. Fylket frembragte også en rekke statsministere og andre ledende embedsmenn. Under Taipingopprøret under Qing-dynastiet ble Chen Yucheng tatt til fange i Shou.

## Kulturminner
Quebeiirrigasjonsdiket (*Quebei*, 芍陂) – også kjent som *Anfengdiket* (*Anfeng tang*, 安丰塘)  -, restene etter Chu-byen Shouchun (*Shouchun cheng yizhi*, 寿春城遗址) fra de stridende rikers tid og Shous gamle bymur (*Shouxian gu chengqiang*, 寿县古城墙) er oppført på Folkerepublikken Kinas liste over kulturminner.

## Referanser


## Litteratur
* Ding Bangjun 丁邦钧: "Chu du Shouchun cheng kaogu diaocha zongshu" 楚都寿春城考古调查综述, Dongnan wenhua 东南文化1987年1期
* Ding Bangjun 丁邦钧: "Shouchun cheng kaogu de zhuyao shouhuo" 寿春城考古的主要收获, Kaogu xuebao 考古学报 1991年2期

## Eksterne lenker
*  Lokalregjeringens hjemmeside  
* Shouxian County
* Quebei (Quebei Irrigation Project)
* Anfeng Pond
* Shouchun cheng yizhi
Huoshan

**Huoshan** (kinesisk: 霍山县; pinyin: * Huòshān Xiàn*) er et fylke i provinsen Anhui i Folkerepublikken Kina. Det ligger i byprefekturet Lu'an.

Befolkningen var på  innbyggere i 1999.

I dette fylket ligger Foziling-demningen.

## Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Referanser


## Eksterne lenker
*  Lokalregjeringens hjemmeside
Ravn Ånundsson

**Ravn Ånundsson** (norrønt: *Hrafn Ønundarson*) er en av de tre hovedpersonene i Gunnlaug Ormstunges saga

Han presenteres som en svenskættet skald, og som en respektløs og hevngjerrig person. Når Ravn møter Gunnlaug Ormstunge, drar de til kong Olav og sier hvert sitt kvad til kongen. Ravn blir fornærma da Gunnlaug mener at Ravn sitt kvad ikke er godt nok. Ravn blir med dette Gunnlaugs rival. Som hevn reiser Ravn til Island og gifter seg med Helga, Gunnlaugs trolovede. Ravn blir utfordra av Gunnlaug til holmgang. Han får sin fot hugget av, og bryter lovnaden han gir Gunnlaug om å ikke skade ham. Ravn dør i holmgangen.
Ji Pengfei

**Ji Pengfei** (kinesisk: 姬鵬飛, pinyin: *Jī Péngfēi*; født 2. februar 1910 i Linyi i prefekturet Yuncheng i provinsen Shanxi i Kina, død 10. februar 2000) var en politiker i Folkerepublikken Kina. Han var landets ambassadør i DDR fra 1950 til 1955, og Kinas utenriksminister fra 1974 til 1976. 

Ji Pengfei fortsatte som et ledende medlem av kommunistpartiet, med høy anseelse også etter kulturrevolusjonen. 

## Referanser


## Eksterne lenker
* http://www.britannica.com/eb/topic-713327/Ji-Pengfei 
* http://www.fmprc.gov.cn/eng/ziliao/wjrw/3606/t44149.htm
Uavhengige bygninger

En **uavhengig bygning** er uavhengig fra nesten alle typer av infrastruktur (iallfall i teori). Noen av de typene av infrastruktur som husene skal være uavhengig fra er elektrisitet og vanntilførsel, kloakksystemer, kommunikasjonssystemer å av og til offentlige veinett.

En av fordelene med denne typen bygg er at det er mye mindre miljøforurensning, økt sikkerhet og lave vedlikeholdsutgifter. Et annen fordel med uavhengig bygning er at vist det er en naturkatastrofe så kan du klare deg veldig enkelt i den bygningen.

Ulemper med slike bygg er at de kan kreve store investeringer og mye ressurser. Det kan derfor i et livsløpsperspektiv i enkelte tilfeller være mer lønnsomt for miljøet og lommeboka å være koblet på offentlige tjenester for strøm, vann og avløp.

## Se også
* Smarthus
Byråsjef

**Byråsjef** er tittelen til lederen for et departementskontor eller for et kontor i en større statsinstitusjon. Byråsjefen er underordnet ekspedisjonssjefen og eventuell  avdelingsdirektør eller underdirektør i den hierarkiske oppbygningen av departementene. Etter en omorganisering i forvaltningen er tittelen nesten gått helt ut av bruk i departementene.

Byråsjef er en embetsstilling som innebærer at man utnevnes av Kongen i statsråd.

## Personer kjent for arbeid som byråsjefer
* Henrik Wergeland, som statsarkivar var han formelt byråsjef i Finansdepartementet.
* Arne Treholt, var byråsjef i utenriksdepartementets presseavdeling fra 1983 inntil han ble arrestert for spionasje
* Petter Jakob Bjerve utarbeidet det første nasjonalbudsjettet som byråsjef i Finansdepartementet
* Elisabeth Schweigaard Selmer byråsjef i lovavdelingen
* Erik Brofoss, byråsjef i Forsyningsdepartementet i London 1942
* Karin Stoltenberg, utformet norsk familiepolitikk som byråsjef  i Forbruker- og administrasjonsdepartementet

## Se også
* Departementsråd

## Referanser
Nullutslippsbygg

**Nullutslippsbygg**, **nullenergibygg** eller **nullhus** (engelsk: *zero emission/energy building*, ZEB) er bygg med et årlig netto energibehov eller utslipp (av klimagasser) lik null. Bruken av energi kan ikke nødvendigvis være null, så et nullutslippsbygg må kompensere gjennom lokal generering av energi fra solceller eller andre fornybare energikilder. Et bygg kan generere overskudd i enkelte perioder og underskudd i andre, så lenge det årlige snittet går i null. Innretningen må produsere eller absorbere like mye energi som det forbruker. Energibehovet til bygningen kan reduseres gjennom passive tiltak som ekstra varmeisolasjon, ekstra god tetthet, gode vinduer og varmegjenvinning.

En definisjon på nullutslippsbygg går ut på at bygget i løpet av sin levetid må generere nok energi til å kompensere for alle utslipp av klimagasser fra både bygging og bruk av bygget.

## Se også
* Effektiv energibruk
* Smart strømnett
* Smarthus

## Referanser
Grieg Arkitekter

**Grieg Arkitekter** er et av Norges eldste arkitektkontorer. Per Grieg startet sin arkitektvirksomhet i Bergen i 1922. Halfdan B. Grieg drev virksomheten videre frem til 1987. Andreas Grieg og Lorentz Grieg overtok virksomheten i 1987, og er idag kontorets eiere og ledere.

Per Grieg fikk Houens fonds diplom i 1961 for sitt arbeide med Sundt varemagasin i Bergen. Samme året fikk også Halfdan B. Grieg Houens fonds diplom for boliganlegget Strimmelen i Landåslien/Natlandsveien.

## Eksterne lenker
* Griegarkitekter.no – Selskapets offisielle nettsider
Katarinahjemmet

**Sankta Katarinahjemmet** er et katolsk nonnekloster på Majorstuen i Oslo. Klosteret ble grunnlagt i 1928, og har navn etter Katarina av Siena. Søstrene er apostoliske dominikanerinner. 

Kommuniteten består av 12 nonner. I 2012 var det to noviser i klosteret. 

Klosteret har ansvar for et gjestehus og et studenthjem samt for «Rosahjemmet», hvor de leier ut møtelokale. Rosahjemmet er kalt opp etter helgenen Rosa av Lima. I gjestehuset er det plass til 18 gjester, som tilbys overnatting, frokost og aftens. I studenthjemmet tilbyr Katarinahjemmet hybler for unge kvinner. Det er til enhver tid fra 14-18 beboere ved studenthjemmet, som alle får full kost og losji. Hybelboerne er gjerne studenter ved videregående skoler, universiteter eller høyskoler, men tidvis tar klosteret også i mot unge kvinner som ønsker å ta del i klosterets liv ved å jobbe som frivillige, eller «volontører» i klosterets terminologi. I møtelokalet kan gruppene som besøker klosteret få middag og andre forfriskninger.

## Referanser


## Eksterne lenker
* Klosterets hjemmeside
Philippine Women’s University

**Philippine Women's University (PWU)** er en høyere læreanstalt for kvinner, grunnlagt i 1919. Det ligger i bydelen Malate i Manila. Det begynte som *Philippine Women's College* og oppnådde universitetsstatus i 1932. Med dette var det først ute som universitet for kvinner i Asia.
Huang Hua

**Huang Hua** (kinesisk: 黄华; pinyin: *Huáng Huá*, opprinnelig navn *Wang Rumei*; født 25. januar 1913 i Ci i Hebei i Kina, død 24. november 2010) var Folkerepublikken Kinas utenriksminister under årene 1976 til 1982. Tidligere hadde han vært landets ambassadør til Ghana, så Egypt og så Canada.

Huang steg opp til høydene i det kinesiske politiske system i egenskap av tolk. Han oversatte fra engelsk for Mao Zedong i tiden etter kommunistenes maktovertagelse i 1949. Hans diplomatiske karriere begynte i 1950-årene. Han medvirket i 1953 ved våpenstillstandsforhandlinene under Koreakrigen og ved de første kontakter med USA   i Warszawa i 1958, og Kinas opptakelse i FN i 1971. 

## Referanser

## Eksterne lenker
* 
*  
*  Biography from Ministry of Foreign Affairs of the People's Republic of China
Mirror’s Edge

***Mirror's Edge*** er et FPS spill som utvikles av det svenske spillstudioet EA Digital Illusions CE.

I spillet spiller man som Faith, en kvinnelig innbygger i en dystopisk storby. Målet med spillet er å komme seg rundt omkring i byen gjennom å utøve freerunning. Selv om spillet baserer seg på løping og hopping, inneholder det litt vold.

Spillet ble utgitt til Xbox 360 og PlayStation 3 den 11. november 2008. Spillet ble utgitt til PC 13. januar 2009.

## Handlingsreferat
Handlingen foregår i en kvasi-futuristisk by hvor livet er behagelig, og kriminalitet nesten aldri eksisterer. Men dette oppnås gjennom et undertrykkende regime som kontrollerer media og alle innbyggere. Et underjordisk mannskap, kalt *Runners,* opererer uavhengig av byens sikkerhet og overvåkning for å levere private produkter og sensitiv informasjon over hele byen. Samtidig utfordrer en ny kandidat, Robert Pope, den sittende ordføreren Callaghan angående deregulering. Spillet følger historien om Faith Connors, en 24 år gammel løper som mistet moren sin når hun forsøkte å slåss mot det nåværende regimet. Faith ble trent av en tidligere løper, kalt Mercury. Faiths tvilling-søster, Kate, er en disiplinert politibetjent.

Etter å ha fullført en leveranse til løperen Celeste, får Faith vite at Robert Pope har blitt drept og at søsteren hennes har blitt anklaget for dødsfallet. Kate nekter å flykte sammen med Faith, og sier at dette bare vil få henne til å se skyldig ut. Fra en tidligere løper Jacknife får Faith vite at Popes sikkerhetssjef, Travis "Ropeburn" Burfield, kan være knyttet til mordet på Pope. Deretter infiltrerer hun Ropeburns kontor, hvor hun overhører at han planlegger et hemmelig møte. Faith informerer Kates overordnede, Miller, om hva hun har fått vite. Men han nekter å hjelpe henne.

Faith konfronterer Ropeburn, som innrømmer at han hyret noen til å drepe Pope, men han blir drept av en skarpskytter kort tid senere. Hun får vite om Project Icarus, et program designet for å trene spesialstyrker for å eliminere løpere og kontrollere hele byen. Faith følger spor til Ropeburns morder, til en båt som er forankret ved en nærliggende kai. Der får hun vite at snikmorderen heter Celeste, som bestemte seg for å samarbeide med Project Icarus for å leve et mer behagelig liv. Hun forklarer at Pope måtte drepes fordi han ble ansett som en trussel, spesielt når han oppdaget Project Icarus.

## Referanser


## Eksterne lenker
*
Qian Qichen

**Qian Qichen** (kinesisk: 钱其琛, pinyin: *Qián Qíchēn*; født 5. januar 1928 i Tianjin i Kina, død 9. mai 2017 i Beijing) var en kinesisk politiker og ledende kommunist. Han var Folkerepublikken Kinas utenriksminister fra april 1988 til mars 1998.

## Liv og virke
### Bakgrunn
Qians slektshjemstavn var Jiading (nå i Shanghai)., men han ble født i Tianjin. I perioden 1942 &ndash; 45 fikk Qian på høyskolen tilknyttet Utopia-universitetet.

Qian ble medlem av Det kinesiske kommunistparti i 1942.

### Partimann
Han arbeidet for avisen *[[Ta Kung Pao]]* 1945&ndash;49. I perioden 1949&ndash;53, var han medlem i partikomiteeer og var sekretær for kommunistiske ungsomskomiteer i de shanghainesiske bydistrikter Xuhui, Changning og Yangpu.

Han dro til Sovjetunion og studerte ved Komsomols sentralskole i 1954.

### Diplomat
Etter endt utdannelse i 1955 tjenestegjorde han som diplomat i Moskva og andre steder. Han var en tid kinesisk ambassadør i  Guinea (1974–76) tillike med ambassadør til Guinea-Bissau (1974–75).

### Utenriksminister
Han var viseutenriksminister 1982&ndash;1988, og ble så utenriksminister. Under sin periode som utenriksminister var han den første kinesiske diplomat som deltok på et ASEAN-arrangement, da han i 1991 var med på ASEAN utenriksministermøte i Malaysia. Dette var første gang at Folkerepublikken Kina formelt anerkjente ASEAN som institusjon. Man la da grunnlaget for fremtidig ASEAN-Kina-samarbeid, som ASEAN+3-mekanismen og ASEAN-China Free Trade Area (ACFTA).

Han var visestatsminister for Kina fra 1993 til han gikk i pensjon i 2003.

Qian døde 9. mai 2017 i en alder av 89 år.

## Referanser


## Eksterne lenker
* 
* 
*
Kapillarlengde

I fluidmekanikk er **kapillarlengde** en typisk eller karakteristisk lengdeskala for en væske når væsken utsettes både for tyngdekraft og overflatespenning. Kapillarlengden er definert som

 \lambda_{c} = \sqrt{\frac{\gamma}{\rho g}},

der g er tyngdens akselerasjon, \rho er væskens massetetthet og \gamma er væskens overflatespenning. På lengdeskalaer mindre enn kapillarlengden vil kapillarkreftene dominere. Det betyr at en væskedråpe på en flate vil være formet som en del av en kuleflate når dråpen er mindre enn kapillarlengden. Denne formen er løsningen av Young-Laplace ligning uten gravitasjonskrefter. På lengdeskalaer som er større enn kapillarlengden, dominerer tyngdekraften. Derfor vil store dråper på en flate ikke bli høye og runde, men i stedet bli flate og vide.

## Eksempel

For rent vann ved romtemperatur og 1 atm trykk gjelder

*\gamma = 72,8  mN/m
*\rho = 998  kg/m³
*g = 9,81  m/s2

som gir kapillarlengden \lambda_{c} =  2,73 mm.

## Se også

* Kapillar
* Kapillarkraft
* Overflatespenning
Li Zhaoxing

**Li Zhaoxing** (kinesisk: 李肇星, pinyin: *Lǐ Zhàoxīng*, født 20. oktober 1940 i Jiaonan, Qingdao, Shandong i Kina) var utenriksminister for Folkerepublikken Kina i årene 2003-2007.

Han fikk sin slutteksamen fra Pekinguniversitetet i 1964.  Han virket som diplomat i Afrika blant annet i Lesotho og Kenya til han ble assisterende utenriksminister i 1990. Deretter ble han viseutenriksminister i 1995, ambassadør til USA i 1998 og utenriksminister i 2003. 

## Eksterne lenker
* 
*  
* Biografi, CHINATODAY.COM
Pit (Kid Icarus)

**Pit** (japansk: ピット – «Pitto», tidligere kalt **Kid Icarus**) er en figur og protagonist i videospillserien *Kid Icarus*. Han dukket først opp i *[[Kid Icarus]]* for Nintendo Entertainment System i 1986 og har siden figurert i *[[Kid Icarus: Of Myths and Monsters]]* for Game Boy i 1991. Pit er protagonist i videospillet *[[Kid Icarus: Uprising]]* (2012), og regissøren Masahiro Sakurai hevdet at Pit ville føles som en helt ny figur for *Uprising*, med diverse nye våpen og egenskaper. Pit har figurert i forskjellige media, og også hatt diverse cameo-opptredener i andre Nintendospill. Han var en av de spillbare krigerne i *[[Super Smash Bros. Brawl]]*, og også en av de tilbakevendende figurene i tegneserien *[[Captain N: The Game Master]]*, men i den sistnevnte ble han kalt Kid Icarus.

## Referanser
Nordisk Nettverk for Avantgardestudier

**Nordisk Nettverk for Avantgardestudier** er et nordisk forskningsnettverk som er støttet av Nordforsk 2004–2009, og har status *Nordic Research Gem* 2008.

Nordisk Nettverk for Avantgardestudier har til mål å styrke og koordinere mindre og spredte nasjonale forskningsmiljøer innad i de nordiske landene, fremme utveksling av kunnskap og undersøke likheter og forskjeller mellom de nordiske avantgardene. Nettverket arrangerer en årlig konferanse, og innenfor rammene av det nordiske nettverket skal det utarbeides en 4-binds verk om De nordiske avantgarders kulturhistorie. Tania Ørum, Københavns Universitet, leder nettverket, Per Bäckström, Universitetet i Tromsø og Bodil Børset, NTNU, er koordinatorer for Norge.

Det nordiske forskningsnettverket er en videreutvikling av det danske forskningsnettverket «Avantgardernes genkomst og aktualitet» som ble støttet av Det humanistiske Forskningsråd 2001–2004. Det nordiske nettverket har også stått sentralt i etableringen av et europeisk forskningsnettverk, European Network for Avant-Garde and Modernism Studies (EAM), der den første konferanse ble avholdt i Gent, Belgia i mai 2008. Innenfor EAM har det nordiske nettverket en viktig oppgave med å synliggjøre nordisk avantgardeforskning internasjonalt.

## Referanser


## Bibliografi
* 2005 *En tradition af opbrud. Avantgardernes tradition og politik*, Charlotte Engberg, Marianne Ping Huang, Tania Ørum (red.), København: Spring forlag.
* 2006 *Ritið* – temanummer om ”framúrstefnur” (avantgarde), Benedikt Hjartarson(red.), Faculty of Humanities, University of Iceland, nr. 1.
* 2007 *Centre-Periphery. The Avant-Garde and the Other*, Per Bäckström (red.), Nordlit. Arbeidstidsskrift for litteratur, Faculty of Humanities, University of Tromsø, nr. 21.

## Eksterne lenker
* Nordisk Nettverk for Avantgardestudier
Patrick Henry

**Patrick Henry** (født 29. mai 1736, død 6. juni 1799) var en amerikansk politiker og patriot. Han var guvernør i Virginia i to perioder; både som første guvernør i årene 1776-1779 og som sjette guvernør i årene 1784–1786.

Under den amerikanske uavhengighetskrigen oppfordret han, i det som senere har blitt en velkjent tale, militsen i Virginia til å innlede et militært angrep på de britiske troppene. Talen ble holdt i Saint John's Church i Richmond, Virginia i 1775, og sluttet med ordene *[[Give me Liberty, or give me Death!]]*.

## Referanser


## Eksterne lenker
* 
* 
*
Kapitulasjonen ved Perevolotsjna

**Kapitulasjonen ved Perevolotsjna** (Переволочна)  var den svenske hærens kapitulasjon til Russland umiddelbart etter slaget ved Poltava under den store nordiske krig.

## Bakgrunn

Etter nederlaget ved Poltava ønsket Karl XII å ta hæren over elven Vorskla sør for Poltava for å søke tilflukt innen tatarkontrollert område. Ved en feil passerte den svenske hæren det aktuelle vadestedet og rykket videre fram rundt 5 km til byen Perevolotsjna.

## Kapitulasjonen
Ved Perevolotsjna sørget Adam Ludwig Lewenhaupt for at Karl XII og andre høyere befalingsmenn fikk krysset Dnjepr for å flykte videre mot osmansk kontrollert område, og eventuelt komme seg videre til Polen. Karl XII ønsket at Lewenhaupt skulle bli med over Dnjepr, men ble etter eget ønske igjen for å holde befalet over hæren, med sikte på å ta den over Vorskla og inn på tatarområdet i henhold til den opprinnelige planen. På morgenen 1. juli ankom imidlertid den russiske styrken, ledet av fyrst Aleksandr Mensjikov, med rundt 9&nbsp;000 mann, hovedsakelig kavaleri. Lewenhaupt ønsket ikke strid med russerne, og etter rådslagning med det de øvrige høyere offiserene kapitulerte de overfor russerne. 

## Resultatet av kapitulasjonen
Det styrketapet Sverige led gjennom denne kapitulasjonen var en viktig årsak til at Russland vant i den store nordiske krigen. Adam Ludwig Lewenhaupt ble satt i russisk fangenskap, hvor han døde i 1719. Karl XII gjorde ingen forsøk på å få ham frigitt, og slo seg til i den osmanskkontrollerte byen Bender, noe som etter hvert ledet fram til sammenstøtet i Bender.

## Litteratur
* Frost, R.I., 2000, The Northern Wars, 1558-1721, Harlow: Pearson Education Limited, ISBN 9780582064294

## Se også
* Slaget ved Poltava
* Sammenstøtet i Bender
* Den store nordiske krig
Gunvor Mjelva

**Gunvor Mjelva** (1902&ndash;1988) var en norsk sangerinne (sopran),  opprinnelig pianist.

Hun debuterte i Universitetets aula i 1932 og opptrådte på alle store scener i Skandinavia. Hun hadde også oppgaver i England og USA som konsert- og oratoriesanger. Mjelva hadde flere operaroller, blant annet Euridice i *[[Orfeus]]* og Micaela i *[[Carmen]]*. Hun ble meget benyttet som romansesanger og ble berømmet for sin sikre intonasjon, varme stemme og inderlige innfølingsevne. 

Gunvor Mjelva virket som sangpedagog, og hun organiserte og drev korvirksomhet i Drammen og i Oslo.

## Referanser

## Litteratur
* Astrid Haavardsholm: «Gunvor Mjelva – sanger og sangpedagog», i *Jeg kunne det da jeg dro hjemmefra*, Oslo Musikklærerforening gjennom hundre år 1905 – 2005,Oslo: Norsk Musikforlag AS, 2005, s 194 – 201.
Pop rap

**Pop rap** er en form for hiphop med pop-inspirerte tekster. Denne formen for hiphop ble populær ettersom den hadde radiovennlige tekster. Tone Loc og DJ Jazzy Jeff & The Fresh Prince var blant de første pop-rapperene.

## Pop-rappere
*Tone Loc
*Will Smith
*50 Cent
*Kanye West
*Biz Markie
*Mc Hammer
*Falco
*LL Cool J
*Puff Daddy
*Salt-N-Pepa
Skjervøy kunstgress

**Skjervøy kunstgress** er et idrettsanlegg på Skjervøy. Banen sto ferdig i 1996. Typen kunstgress er av den eldre generasjon, altså kunstsand istedenfor gummipad som brukes på nyere varianter av kunstgress. Kunstgresset har ikke hatt noen utskiftninger siden det sto ferdig i 1996.

Høsten 2012 ble arbeidet med å legge nyere type kunstgress ferdig på gressbanen like ved, og fotballgruppas nye bane heter nå Lerøy Stadion.

Om vinteren har Skjervøy Kunstgress blitt brukt som skøytebane under ledelse av Skjervøy sykkel og skøyteklubb. Banen har vært arena for to nordnorske mesterskap i sprint (2006 og 2012) samt et nordnorsk mesterskap i allround (2008).

## Diverse høydepunkter på Skjervøy kunstgress
28/9-96 Skjervøy – Sortland IL 7-0
24/5-97 Skjervøy – Alta IF 3-0
27/9-97 Skjervøy – Tromsdalen UIL 3-0
5/5-99  Skjervøy – Tromsdalen 3-2
19/8-00 Skjervøy – Lyngen/Karnes IL 6-2
27/5-01 Skjervøy – Hammerfest FK 5-1
13/6-01 Skjervøy – Bodø/Glimt 1-1 1-3 e.e.o. (tilskuer-rekorden på 814) 
3/8-01  Skjervøy – Vesterålen 4-1
21/9-02 Skjervøy – Alta 5-0
31/7-04 Skjervøy – Nordkjosbotn 14-1
20/8-05 Skjervøy – Ishavsbyen FK 5-1
30/6-06 Skjervøy – Nordreisa IL 8-1
16/9-06 Skjervøy – Lyngen/Karnes IL 7-0
28/4/07 Skjervøy – Salangen IF 6-1
12/5-08 Skjervøy – Tromsø IL 0-2

## Eksterne lenker
* 
* Skjervøy Skøyteklubbs side om stadion
Transylvania (koloni)

**Transylvania** var i en kort periode en koloni i det som idag er delstaten Kentucky i USA. Kolonien ble grunnlagt i 1775 av Richard Henderson fra Nord-Carolina, som kjøpte landområdet fra cherokeeindianerne. Transylvanias mest kjente innbygger var den amerikanske nybyggeren Daniel Boone, som ble leid inn av Henderson for å lage Wilderness Road gjennom Cumberland Gap og inn i det sentrale Kentucky, hvor han grunnla koloniens hovedstad Boonesborough. Transylvanias eksistens opphørte etter at Virginia ugyldiggjorde Hendersons kjøp i 1776.
John Miller (roer)

**John Lester Miller** (1903–1965) var en amerikansk roer som deltok i de olympiske leker 1924 i Paris.

Miller ble olympisk mester i roing under OL 1924 i Paris. Han var med på den amerikanske åtteren som vant gull foran Canada sølv og Italia på bronseplass. Deltakerne på den amerikanske åtteren besto av Miller, Frederick Sheffield, Leonard Carpenter, Howard Kingsbury, Alfred Lindley, James Rockefeller, Benjamin Spock, Alfred Wilson og Laurence Stoddard (styrmann).

## OL-medaljer
*  1924  Paris -  **Gull** i roing, åtter  USA

## Referanser


## Eksterne lenker
*
Licking (elv)

**Licking River** er et omtrent 515 km langt elvetilløp til Ohio River, nordøst i Kentucky i USA. Elven og dens bielver drenerer store deler av det nordøstlige Kentucky, mellom vannskillene til Kentucky River i vest og Big Sandy River i øst.Elvas nedslagsfelt er på 9&nbsp;935 km² (3&nbsp;707 kvadrat-miles).

## Eksterne lenker
* Encyclopedia.com – «LICKING RIVER FLOWS WITH HISTORY».
Hurley 18

**Hurley 18** er en liten havseiler på 18 fot som ble produsert i England på 1960-70 tallet. Masten er laget så en person kan ta den opp og ned selv.

Hurley 18 finnes i flere utgaver, noen har to kjøler for å kunne stå støtt når tidevannet gikk opp og ned i England, noen har jernkjøl og noen har ferrosementkjøl. Dette er robuste båter som tåler mye, både av vær og kraftig bruk.

## Andre modeller

*Hurley 20 (Jernkjøl)
*Hurley 22 (Jernkjøl)
*Hurley 24
*Hurley 27 (Blykjøl)
*Hurley 30
*Hurley 700 (nederlandskprodusert Hurley 22)

## Eksterne lenker

* Hurley Owners Association (engelsk). Besøkt 29. oktober 2008
Daniil Tsjornyj

**Daniil Tsjornyj** (russisk: Даниил Чёрный) (født ca. 1360, død 1430) var en russisk ikonmaler.

Sammen med sin kompanjong Andrej Rublev og andre malere arbeidet Daniil Tsjornyj på Maria Himmelfarts katedral i Vladimir (1408) og Treenighetskatedalen i Troitse-Sergijeva Lavra i Sergijev Posad (1420s). Noen av ikonene til disse katedralene antas å ha blitt malt av Daniil Tsjornyj. Ikonene fra Maria Himmelfarts-katedralen er nå utstilt i Tretjakovgalleriet i Moskva og Det russiske museum i St. Petersburg.
San Marinos Grand Prix 2003

**San Marinos Grand Prix 2003** var et Formel 1-løp arrangert den 20. april 2003 på Autodromo Enzo e Dino Ferrari i Italia. Det var det fjerde løpet i Formel 1-sesongen 2003.

## Klassifisering
### Løpet
Adam Ludwig Lewenhaupt

**Adam Ludwig Lewenhaupt** (født 15. april 1659, død 12. februar 1719) var en svensk general og greve.

Lewenhaupt mistet sin foreldre da han var ni år, men vokste opp hos Per Brahe d.y.. Han ble utdannet ved Lunds universitet og i Uppsala. Han skulle egentlig bli diplomat men gikk i stedet inn i det militære. Han tjenestegjorde i utlandet i noen år, før han vendte tilbake til Sverige. 

Da den store nordiske krig brøt ut, ble han satt til å ledet et nyformet infanteriregiment. Han var en av de få svenske kommandantene som hadde suksess mot de russiske styrkene i det området, mens Karl XII førte krig i Polen og Sachsen. I 1704 vant han slaget ved Jakobstadt og året etter vant han slaget ved Gemauerthof og ble da utnevnt til guvernør i Riga.

I 1708 ble han beordret til å marsjere østover med en forsyningskolonne for å støtte opp under Karl XIIs invasjon av Russland. Dette førte til at han ledet de svenske styrkene i slaget ved Lesnaja samme år, hvor han ble slått og måtte forlate forsyningene. Året etter var han igjen ved kongen hær, og Lewenhaupt ledet infanteriet under det katastrofale slaget ved Poltava og senere sto han for kapitulasjonen ved Perevolotsjna noen dager etter. Han døde i russisk krigsfangenskap i 1719, og Karl XII gjorde ingen forsøk på å få ham frigitt.

## Referanser
Huan

**Huan** kan vise til:

* den kinesiske keiser Han Huandi under Han-dynastiet
* fylket Han (Qingyang) i provinsen Gansu i Folkerepublikken Kina
* elven Huan (elv) i Kina
* den fiktive ulvehunden Huan (Tolkien)
Sjónvarp Føroya

**Sjónvarp Føroya** (**SvF**) (norsk oversettelse: «Færøyenes fjernsyn») er en TV-kanal på Færøyene, grunnlagt som selskap i 1981. Første program kunne sendes 1. april 1984, og regulære sendinger startet i september samme år. Etter færøysk lov har SvF som mål å sende en tredjedel av sine program på det offisielle språket, færøysk. De resterende programmene er ofte fra Danmarks Radio. Utenlandske langfilmer og TV-serier har som oftest færøysk undertekst. Kanalen inngår fra 1. januar 2005 i mediekonsernet Kringvarp Føroya sammen med radiostasjonen Útvarp Føroya.

## Referanser


## Litteratur
*
*

## Eksterne lenker
*
Asiatiske småkatter

* asiagullkatt
* baykatt
* marmorkatt

**Asiatiske småkatter** er en gruppe med mindre kattedyr som stammer fra Asia og tilhører kattefamilien. Gruppen omtales også som **baykattlinjen**.

Gruppen med asiatiske småkatter inkluderer tre arter fordelt i to slekter. Det har vært en viss uenighet omkring inndelingen i to slekter, men nedenstående er i henhold til praksis hos IUCN/SSC Cat Specialist Group.

* ***Pardofelis*** (marmorkatter) 
** *P. marmorata* (marmorkatt, marmorleopard)
* ***Catopuma***
** *C. badia* (baykatt)
** *C. temminckii* (asiagullkatt) 

## Fylogeni
Fylogeni etter Johnson m. fl., 2006.

## Referanser


## Eksterne lenker
*
Fosfolipid

**Fosfolipider** er en gruppe fettstoffer, som sammen med nøytrale lipider er de to vanligste lipidene (fettstoffene) i menneskekroppen. Fosfolipider er bygd opp av et hydrofilt hode og en hydrofob hale. Fosfolipidene er en viktig bestanddel i cellemembranens struktur. 

## Fosfolipider i cellemembranen
Det vanligste bruksområdet for fosfolipider i kroppen er ved oppbyggingen av cellemembraner. Cellemembranen er oppbygd av fosfolipider hvor de polare delene vendes ut, mens de hydrofobe delene vendes innover. På den måten blir permeabiliteten (hva som slippes igjennom) for molekyler veldig liten. Det polare hodet slipper igjennom polare molekyler, hvilket stoppes av de hydrofobe (upolare) delene. Upolare molekyler stoppes allerede ved hodet. En membran av fosfolipider kan forstørres ved å endre pH samt tilsette et sterkt organisk løsningsmiddel. Det endrede pH-et løser de polare delene av fosfolipiden, altså hodet, og det organiske løsemiddelet kan benyttes til å løse de hydrofobe halene.

Dess flere dobbelbindinger som finnes i halen, dess mykere blir den, og dess lavere blir smeltepunktet.

## Kjemisk struktur
Fosfolipider er fosfatester av glyserol. De er estrer med to funksjonelle grupper, en fettsyre og en fosforsyre. Fosforsyren har dessuten dannet ester med ytterligere en alkoholgruppe, som vanligvis også inneholder en aminogruppe.

## Eksterne lenker
*
Gerard Damiano

**Gerard Damiano** (1928–2008) var en amerikansk filmregissør- og produsent som nesten bare befattet seg med pornografiske filmer. Han er mest kjent for å ha regissert den omtalte pornofilmen *[[Deep Throat (film)|Deep Throat]]* fra 1972.

Damiano ble født i The Bronx, New York City, av katolske foreldre av italiensk herkomst. Hans far døde da Gerard var seks år. Da han ble 17 år vervet han seg til Marinen for fire år. Etter det studerte han i en periode røntgenteknologi under G.I. Bill-programmet før han åpnet en frisørsalong i New York.

Damiano kom inn i filmbransjen som medhjelper på diverse lavbudsjettskrekkfilmer på 1960-tallet. I 1969 debuterte han som regissør med den relativt ukjente dramafilmen *We All Go Down*, og i 1970 lagde han sin første pornofilm, *Teenie Tulip*. To år etter det lagde han den omtalte *[[Deep Throat (film)|Deep Throat]]*, som skulle vise seg å bli en av filmhistoriense mest innbringende, uansett sjanger. Både reelt og symbolsk traff filmen mirakuløst &ndash; eller katastrofalt &ndash; midt i det kulturelle, politiske og sosiologiske stormsentrum i USA på denne tiden. Hans mest kjente pornofilmer utover denne er *The Devil in Miss Jones* (1973) og den sadomasochistiske klassikeren *The Story of Joanna* (1975). Han regisserte sin siste pornofilm i 1994, *Naked Goddess 2*. Han var også produsent og hadde manus på en rekke av de pornofilmene han regisserte, samt noen mindre birolleopptredener.

Han giftet seg med pornostjernen Paula Morton i 1975, og fikk to barn med henne.

Damiano døde i Miami grunnet senvirkningene av et hjerneslag han hadde hatt en måned tidligere. Han ble 80 år gammel.

Han var også kjent under navn som Jerry Damiano, D. Furred, Jerry Gerard, Albert Gork og Al Gork.

## Referanser


## Eksterne lenker
*
Kringvarp Føroya

**Kringvarp Føroya** (**KvF**, norsk: *Færøyenes kringkasting*) er en offentlig finansiert allmennkringkaster på Færøyene. Kringvarp Føroya ble stiftet gjennom sammenslåingen av fjernsynskanalen Sjónvarp Føroya og radiokanalen Útvarp Føroya den 1. januar 2005. Kringvarp Føroya er derfor aktiv innen både fjernsyn, radio og nye medier. Kringvarp Føroya har sitt hovedkvarter i Tórshavn, i bygningene Sjónvarp Føroya fikk oppført i 1990.

## Historie
Útvarp Føroya startet sine sendinger i 1957. Den første fjernsynsmasten ble vedtatt utbygd av Lagtinget i 1969, men Sjónvarp Føroya ble ikke stiftet som selskap før i 1981. Fasilitetene i Tórshavn stod ferdige i 1983, og de første regulære sendingene begynte 1. september 1984. Fjernsynet og radioens historie på Færøyene er derfor den korteste i Europa.

Daværende kulturminister Jógvan á Lakjuni besluttet i 2004 å slå sammen de to institusjonene for å spare på kostnadene knyttet til administrasjon og drift. Som følge av dette har den samlede kringkastingsavgiften blitt redusert, samtidig som verdens eneste færøyskspråklige allmennkringkaster har fått et bredere tilbud.

Etter sammenslåingen har både Útvarp Føroya og Sjónvarp Føroya beholdt sine kanalnavn, selv om konsernet bak altså heter Kringvarp Føroya og egenproduserte programmer på Sjónvarp Føroya ofte krediteres Kringvarp Føroya. Den mest fremtredende egenproduksjonen hos fjernsynskanalen er fortsatt *[[Dagur og vika]]*, og radiokanalen har fortsatt sine egne *Útvarpstíðindini*.

I 2008 ble nåværende direktør, Annika M. Jacobsen, ansatt da Jógvan Jespersen gikk av 1. april.

## Referanser


## Eksterne lenker
* 
*
Copa América 2004

**Copa América 2004** var den 41. Copa América-turneringen som ble avholdt. Den ble spilt i Peru i tidsrommet 6. juli &ndash; 25. juli, og arrangert av CONMEBOL. Vinneren av Copa América 2004 ble Brasil, som  dermed ble første landslag noensinne som har vært både verdensmester og mester av denne turneringen samtidig. Det er ingen kvalifisering for sluttspillet i denne turneringen. Alle ti landene fra Sør-Amerika deltar, i  tillegg til to inviterte lag ( og ).

## Stadioner

## Dommere

* Héctor Baldassi
* René Ortube
* Márcio Rezende de Freitas
*Rubén Selman
* Óscar Ruiz
* William Mattus
* Pedro Ramos
* Marco Antonio Rodríguez
* Carlos Amarilla
* Eduardo Lecca
* Gilberto Hidalgo
* Gustavo Brand

## Gruppespill
Lagene ble delt inn i tre grupper med 4 lag i hver. CONMEBOL sto for oppsettet av gruppene, etter en offentlig loddtrekning. Hvert lag spilte én kamp mot alle de 3 andre lagene i gruppen. 3 poeng for seier, 1 for uavgjort og 0 for tap.

De lagene som endte på første- og andreplass avanserte direkte til kvartfinalen. I tillegg avanserte de to beste lagene som endte på tredjeplass i sin gruppe.

*Regler for hvis flere lag ender på samme poengsum i gruppespillet:
**Best målforskjell
**Flest antall mål
**Vinner av innbyrdes oppgjør
**Loddtrekning

Alle tidspunkter som er oppgitt er lokale tider.

### Gruppe A

### Gruppe B

### Gruppe C

## Beste tredjeplass i gruppespillet

 (beste tredjeplass) og  (nest-beste tredjeplass) kvalifiserte seg for kvartfinalen.

## Kvartfinaler

## Semifinaler

Uruguay vs Brasil endte 3-5 på straffesparkkonkurranse.

## Bronsefinale
24. juli i Lima, Peru.

## Finale
25. juli i Lima, Peru.

2-4 på straffesparkkonkurranse.
Mål Argentina: Kily González (straffe 20), César Delgado (87). Straffekonk: González, Juan Pablo Sorin. Bommet: D'Alessandro og  Heinze. 
Mål Brasil: Luisão (45), Adriano (93). Straffekonk: Adriano, Edu, Diego, Juan.
**Brasil ble kåret til vinner av Copa América 2004.**

## Toppscorere
**7 mål**
* Adriano

**3 mål**
* Javier Saviola - Kily González
* Carlos Bueno

**2 mål**
* Luciano Figueroa - Carlos Tévez - Luis González
* Abel Aguilar - Tressor Moreno
* Luís Fabiano
* Agustín Delgado
* Nolberto Solano
* Darío Silva - Fabian Estoyanoff - Vicente Sánchez

**1 mål**
* Andrés D'Alessandro - Roberto Ayala - Juan Pablo Sorín - César Delgado
* Joaquín Botero - Lorgio Álvarez - Gonzalo Galindo
* Juan - Alex - Ricardo Oliveira - Luisão
* Sebastián González - Rafael Olarra
* Edixon Perea - Edwin Congo - Sergio Herrera
* Luis Marín - Wright - Andy Herrón
* Franklin Salas
* Ricardo Osorio - Pavel Pardo - Ramón Morales - Héctor Altamirano - Adolfo Bautista
* Julio Dos Santos - Ernesto Cristaldo - Julio González - Fredy Barreiro - Carlos Gamarra
* Claudio Pizarro - Roberto Palacios - Jefferson Farfán - Santiago Acasiete - Flavio Maestri
* Paolo Montero - Diego Forlán - Marcelo Sosa
* Massimo Margiotta - Ruberth Morán

## Statistikk


P=poeng, K=kamper, V=vunnet, U=uavgjort, T=Tap, MF/MM=Mål for/mot, +/-=målforskjell, % av MP=prosent av mulige poeng.
Plassen (Trysil)

**Plassen** er et sted sør i Trysil kommune i Innlandet. Stedet ligger i området Søre Trysil, ved Trysilelva, mellom Nybergsund og svenskegrensen.

I Plassen er det nærbutikk, barnehage, samfunnshus og barneskole. Det var både kommunal barneskole og barnehage i Plassen, men etter at kommunen la ned disse, etablerte foreldrene Montessoriskole og Friluftsbarnehage i de samme byggene. Trysil montessoriskole, har i skoleåret 2025/2026 30 elever fordelt på sju trinn. Barnehagen hadde sitt siste driftsår 2024/2025. Rett ved barnehagen og skolen ligger Søre Trysil samfunnshus. 

Plassen kirke er fra 1907. 

Fylkesvei 26 går gjennom Plassen. Ved sentrum går veien på bro over Trysilelva.

## Kilder
*Trysil kommunes opplysningsside
*Nettside om Søre Trysil
Meksikansk sypress

**Meksikansk sypress** (latin: *Cupressus lusitanica* eller *Callitropsis lusitanica*) er en art av bartrær innenfor sypresslekten (alternativt gullsypresslekten) i sypressfamilien *(Cupressaceae)*. Arten kalles også «Mexican White cedar» i USA, og «Teotlate» eller «Tlazlcan» i Mexico.

Meksikansk sypress er eviggrønn og inntil 40 meter høy. Kroneformen er konisk eller konisk-eggeformet. Stammens diameter kan bli godt over en meter. Arten har lysegrønne eller mørkegrønne, skjellaktige blader på 2-5 mm. De vokser i tette kvaster, og skuddene er ikke flate med avrundet. 

Den kan forveksles med nutkasypress, men har kongler som først er grønne og deretter brungrå, og mangler nutkasypressens markerte pigg eller spiss ytterst på kongleskjellene. Konglene er 1-2 cm lange og har 4-10 skjell. Hannkonglene er 3-5 mm lange og sprer pollen i februar-mars.

Formeringen skjer enten ved vindspredning av frøene, eller konglene unnlater å åpne seg før en skogbrann dreper modertreet og lar konglen være igjen som grunnlag for pionervekst på brannområdet.

Trevirket er tørkeresistent, vokser raskt, og har betydning som tømmer. Arten vokser naturlig på 1&nbsp;200 – 3&nbsp;000 moh. i Mexico og langs fastlandseidet av hele Mellom-Amerika. Den er plantet ut i høyereliggende strøk i Colombia, Bolivia, New Zealand og andre steder. 

## Varianter
Det er to varianter, som enkelte mener er distinkte arter:

* Cupressus lusitanica var. lusitanica (syn. C. lindleyi) – **Meksikansk sypress** – 
har bladverk i tredimensjonale kvaststråler, med små skudd i to plan. Den vokser i lavereliggende regnskogsområder.
* Cupressus lusitanica var. benthamii (syn. C. benthamii) – **Bentham's sypress** – har flatt bladverk, med små skudd i ett plan. den vokser i høyereliggende regnskogsområder. 

Navnet *lusitanica' (som betyr *fra Portugal*) refererer til den første taksonomiske klassifikasjonen av Miller i [[1768]]. I [[1634]] ble noen planter tatt med fra Mexico til et kloster i [[Buçaco]] nær [[Coimbra]] i [[Portugal]]. De ble først klassifisert da de var om lag 130 år gamle på stedet. 

== Eksterne lenker ==
* 
* [https://web.archive.org/web/20060315221458/http://www.conifers.org/cu/cup/lusitanica.htm Gymnosperm Database: *Cupressus lusitanica'']
Antonie Beijnen

**Antonie «Teun» Christiaan Beijnen** (født 13. juni 1899 i Ophemert, død 13. juli 1949 i Beusichem) var en nederlandsk roer som deltok i de olympiske leker 1924 i Paris og 1928 i Amsterdam.

Beijnen ble olympisk mester i roing under OL 1924 i Paris. Han vant toer uten styrmann sammen med Willy Rösingh foran en fransk båt.

## OL-medaljer
* OL 1924  Paris -  **Gull** i roing, toer uten styrmann

## Referanser


## Eksterne lenker
*